**Procedure for elevernes deltagelse ved de grønlandske skriftlige prøver**

**for grønlandske efterskoleelever på danske efterskoler**

Denne procedure tager udgangspunkt i Hjemmestyrets bekendtgørelse nr. 3 af 9. januar 2009 om den afsluttende evaluering i folkeskolen og (B1) i samarbejdet mellem Selvstyret og Efterskoleforeningen

Jf. gældende aftale mellem Uddannelsesstyrelsen / Ilinniartitaanermut Aqutsisoqarfik (ILA) og Efterskoleforeningen tilbydes grønlandske elever på efterskoleophold i DK mulighed for at deltage ved de grønlandske skriftlige prøver. Dersom eleverne allerede har taget afgangsprøve i GRL, er det er valgfrit, om de ved afslutningen af efterskoleopholdet vil gå til afgangsprøve, herunder om de vil benytte muligheden for at deltage ved de grønlandske skriftlige prøver - alternativt kan de vælge at gå til de danske afgangsprøver på efterskolen. Det er de unges frie valg, om de vil tage den grønlandske eller den danske afgangsprøve, afhængigt af hvilke formelle krav de skal opfylde for at gå videre i ungdomsuddannelse.

**Indledning**

I henhold til Grønlands Hjemmestyrets bekendtgørelse nr. 3 af 9. januar 2009 om den afsluttende evaluering i folkeskolen skal skoler i forbindelse med afholdelse af folkeskolens afsluttende prøver anvende et antal formular, der er godkendt af ILA.

**Anmeldelses- og opgavebestilling**

For hvert fag anføres de aktuelle antal elever.

Det er den prøveafholdende efterskole, som indsender anmeldelsesformularen til ILA.

Bemærk! Oplysningen om antallet af hold/elever danner ikke alene grundlag for ILAs produktion og udsendelse af opgaver, men disse oplysninger anvendes også af ILA ved bl.a. planlægningen af den beskikkede censur ved de skriftlige prøver, herunder beregning af det antal opgavebesvarelser, den enkelte censor/retter skal bedømme.

Det henstilles derfor til skolen om, at disse oplysninger afgives helt korrekte.

**Elevvalg**

Elevens tilmelding til den grønlandske skrifltige afgangsprøve er bindende - hvis eleven skifter til en anden efterskole følger tilmelding med.

November:

Information til samtlige grønlandske elever i afgangsklasser om muligheden for at tage grønlandske skriftlige prøver (i fagene grønlandsk, dansk, engelsk og matematik). Forældre/kontaktfamilie orienteres om denne vejledning.

Eleven får udleveret tilmeldingsformular til de grønlandske skriftlige prøver.

De grønlandske elever vejledes indviduelt omkring evt. deltagelse ved de grønlandske skriftlige afgangsprøver.

Tilmeldingsformularen afleveres i underskrevet stand til efterskolen inden 1. december.

December:

Senest 10. december sender efterskolen anmeldelsesformular elektronisk (Mail) for de tilmeldte elever til ILA på vedlagte formular ...

Elevernes indviduelle tilmelding sendes pr. luftpost til Uddannelsesstyrelsen. Efterskolen opbevarer kopi af anmeldelsen og de individuelle tilmeldinger.

Elevens cpr. nr. skal fremgå af den indivduelle tilmelding.

Bilag: *ILA-form 001*

Februar:

**Censor udmelding**

ILA udmelder til skolerne om censur af de grønlandske skriftlige prøver. Det er dertil elevbesvarelserne sendes til rekommanderet brev og ikke som pakke.

Marts:

**Modtagelse af opgaver**

Skolens leder eller dennes stedfortræder skal ved modtagelsen af opgaverne sikre sig, at det nødvendige antal opgavekonvolutter er til stede. Skolens leder eller dennes stedfortræder skal desuden kontrollere, om påskriften med prøvetermin, prøven, opgavens art, ugedag, dato og klokkeslæt er korrekt. Skolens leder bekræfter skriftligt over for ILA modtagelsen og antallet af opgavekonvolutter specificeret på hver prøve. De enkelte opgavekonvolutter må ikke åbnes før det tidspunkt, der er fastsat for prøvens afholdelse, jf. dog § 60, stk. 5 i prøvebekendtgørelsen.

Såfremt det er nødvendtigt, kan der rekvireres yderligere eksemplarer hos ILA.

Ved evt. spørgsmål om de grønlandske skriftlige prøver, kan der rettes henvendelse til ILA.

April/maj

**Afholdelse af skriftlige prøver**

Ved de skriftlige prøver må kun de elever, der har indstillet sig til prøverne, de tilsynsførende og skolens leder eller dennes stedfortræder samt den lærer, der skal diktere eller instruere, få adgang til prøvelokalet.

**Afsendelse af skriftlige prøver**

Efter hvert endt skriftlig prøve sendes besvarelserne til den censor rekommanderet til videre bearbejdning censur m.m. Censor kan ses på den skrivelse som ILA har udsendt omkring censur.

Juni:

**Attestation**

Uddannelsesstyrelsen udarbejder Attestationer for hvert grønlandske efterskole elev der har deltaget ved de grønlandske skriftlige prøver.

Attestationer er et prøvebevis der anvender afgangsprøven fra folkeskolen i Grønland.

Skemaet giver sig selv, der kan kun udstedes en attestation ved aflagt prøve i et fag som er: Grønlandsk, Dansk, Engelsk og eller Matematik i disciplinerne færdighedsprøve og skriftlig prøve.

ILA sikrer ved sin underskrift, at Attestationen er behørigt udfyldt.

**ILA, Ilinniartitaanermut Aqutsisoqarfik / Uddannelsesstyrelsen**

*Bilag:*

Anmeldelsesblanket

Elevtilmeldingsblanket

Checkliste for modtagelse af opgaver

Skriftlige prøveplan 2019 med DK tider